《真宗御制二首》
宋代·真宗

五代衰替，六合摧离。
封疆穷据，兵甲竞驰。
天顾黎献，涂炭可悲。
帝避灵命，濬哲应斯。
皇祖丕变，金钺俄麾。
率土执贽，犷俗来备。
瞻彼大卤，空此馀基。
独迷文告，莫畏天威。
神宗继统，璿图有辉。
尚安蠢尔，罔怀格思。
六飞夙驾，万旅奉徉。
徯来发咏，不陈行师。
云旗先路，台浆塞岐。
天临日照，宸虏通微。
前歌后舞，人心悦随。
要领自得，智力何施。
风移僭冒，政治淳熙。
书文混一，盛德咸宜。
干戈倒载，振振言归。
诞昭七德，永定九围。